Батыс Қазақстанда мыс кабельдерін ұрлаумен айналысқан қылмыстық топ ұсталды
DATE: 13:00, 11 Тамыз 2024 | GMT +5
TITLE: Батыс Қазақстанда мыс кабельдерін ұрлаумен айналысқан қылмыстық топ ұсталды
URL: https://kaz.inform.kz/news/batis-kazakstanda-mis-kabeldern-urlaumen-aynaliskan-kilmistik-top-ustaldi-01a49c/
META: DATE: 13:00, 11 Тамыз 2024 | GMT +5
TOTAL WORDS: 129
AUTHOR(S):
TEXT: БҚО полиция департаментінің баспасөз қызметінен мәлім еткеніндей, Бөрлі аудандық полиция бөлімінің криминалдық полиция қызметкерлері кәсіпорындардың бірінің қауіпсіздік қызметімен бірлесе отырып, үш жас жігітті қолға түсірді. Фото: БҚО полиция департаменті. «Аталмыш топ Бөрлі ауданындағы мұнай-газ кәсіпорындарының біріне тиесілі мыс кабельдерді жымқырған. Сондай-ақ акционерлік қоғамдардың бірінің аккумулятор батареяларын ұрлаған. Ұсталғандар Ақсай қаласының тұрғындары екені анықталды. Олардың тұрғылықты жері бойынша санкцияланған тінту шараларын жүргізу кезінде күдіктілерден ұрланған заттар жартылай тәркіленді. Сонымен қатар полиция қызметкерлері жымқырылған заттарды сатып алушыны анықтады. Ұсталғандар уақытша ұстау изоляторына қамауға алынды. Келтірілген шығын көлемі анықталуда. Ұрлық деректері бойынша 6 эпизод негізінде қылмыстық іс қозғалып, тергеу амалдары жүргізілуде. Олардың осыған ұқсас басқа да қылмысқа қатысы бар-жоғы тексеріліп жатыр», - деп хабарлады ведомстводан. Еске сала кетейік, бұдан бұрын Оралда жұмысшының көпірден құлап, мерт болуына байланысты тергеу жүргізіліп жатқанын жазған болатынбыз
